b"\n_START_ARTICLE_\nEdifici al raval del Pallol, 6-8\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres, de planta baixa, tres pisos i terrat. Tot el conjunt de la fa\xc3\xa7ana presenta la mateixa composici\xc3\xb3, per\xc3\xb2 diferenciada en dos parts, amb tres elements a un costat i un a l'altre. A la planta baixa hi ha tres obertures comercials a la dreta, mentre que a l'esquerra hi ha l'obertura d'acc\xc3\xa9s a l'edifici. Els quatre balcons que presenta per planta tenen una barana senzilla de ferro forjat, amb un dibuix rod\xc3\xb3 en forma d'ornamentaci\xc3\xb3. Els pisos d'habitatges presenten composici\xc3\xb3 sim\xc3\xa8trica. En el primer pis hi ha quatre obertures de llinda, balconeres formant dos balcons correguts, barana de ferro, muntants i dintells ornats amb motius florals. Les obertures balconeres del segon pis no presenten ornamentaci\xc3\xb3 tan rica com en l'anterior. El tercer pis t\xc3\xa9 una decoraci\xc3\xb3 encara m\xc3\xa9s simple. Una barbacana i una barana cega rematen l'edifici."